**Spominski »MIKLAVŽEV« pohod do tabora ZAPADNO DOLENJSKEGA ODREDA v »JELOVKI«**

O.O. ZB za vrednote NOB Šentrupert je v počastitev 80. obletnice ustanovitve ZDO organizirala 3. 12. 2022 pohod v partizanski tabor »Jelovka«. ZDO je bila posebna partizanska enota, ki je takrat delovala v treh bataljonih in štela 265 bork in borcev. Partizanski tabor v Jelovki je imel nared že prva ležišča 2. novembra 1942. Sam tabor je imel v svoji sestavi 4 zemljanke, 5 šotorov, eno leseno barako, prva pomoč, kuhinjo in klavnico, razporeditev pa je razvidna iz zemljevida, ki je pritrjen na baraki, ki stoji v Jeovki.

Tabor je bil izhodišče za razne borbene akcije, imeli so tudi zelo veliko raznih aktivnosti. Za dan mrtvih 1942 so na pokopališče v Šentrupertu na grobove padlim partizanom položili cvetje. Čez šest tednov so se pri Sv. Križu (danes Gabrovka) udeležili tudi polnočnice. Imeli so 11 političnih mitingov in 5 mobilizacijskih sestankov. Bili so tudi kulturno ozaveščeni saj so imeli svoj pevski zbor, izdali so svoje glasilo »STENSKI ČASOPIS«, izšle so tri številke v novembru in decembru. V Taboru so varovali tudi tako imenovano »STIŠKO TEHNIKO«,to je bila tiskarna katera je bila prvotno v samostanu Stična. V eni izmed barak, ki je bila malo bolj oddaljena od centra tabora pa so si uredili tiskarno in jo poimenovali »URŠKA«. V mesecu decembru so ponatisnili več številk »Slovenskega Poročevalca« in prvo številko ženske revije »NAŠA ŽENA«. Tabor so uporabljali do 22. decembra 1942 leta.

Pohoda, ki je po dveh letih premora potekal od domačije Gregorčič v Zabukovju se je udeležilo cca. 10 otrok, učencev Osnovne šole Dr. Pavla Lunačka Šentrupert in vrtca Čebelica Šentrupert v spremstvu staršev in dveh mentoric ter cca. 10 ostalih udeležencev. Pohod je bil organiziran v okviru krožka CICI PLANINEC, potekal pa je po poti, ki so jo markirali člani Planinskega društva Polet Šentrupert. Krajša slovesnost je bila pri baraki, ki jo vzdržujejo člani ZB za vrednote NOB Šentrupert. Najprej so otroci spontano zapeli nekaj pesmi, sledil pa je kulturni program, ki so ga pripravili otroci pod mentorstvom učiteljice Katje Kramar Simončič. Obudili so spomin na dr. Pavla Lunačka in domačinko- partizanko Vido Brest- Majdo Peterlin. Predsednik borčevske organizacije Šentrupert Bizjak Jure je obudil pomen Zapadno dolenjskega tabora, kot vsako leto pa se je pohodu in slovesnosti pridružil tudi Valant Janez, ki je orisal širšo sliko pomena partizanskega boja na tem območju. Prisoten je bil tudi praporščak ZB za vrednote NOB Šentrupert Sandi Pirh. Na koncu je otroke in vse ostale obdaroval tudi Miklavž, ki je pustil v taboru darila in sicer taka, kot so jih včasih od njega dobivali naši starši in stari starši (suho sadje, pomaračne, mandarine, bomboni in pečen parkel).

Ob prijetnem vzdušju popestrenem z partziansko muziko in prepletanju mladosti s starostjo so se udeleženci razšli v upanju, da se nasledje leto zopet srečajo.

Boštjan SLADIČ